# Ursula von der Leyen

| Ursula von der Leyen |
| --- |
|  Von der Leyen vuonna 2024. |
| Euroopan komission puheenjohtaja |
|
Von der Leyenin I komissio Von der Leyenin II komissio 1.12.2019–
 |
| Edeltäjä | Jean-Claude Juncker |
| Saksan puolustusministeri |
|
Merkelin III hallitus 17.12.2013–14.3.2018 Merkelin IV hallitus 14.3.2018–17.7.2019
 |
| Edeltäjä | Thomas de Maizière |
| Seuraaja | Annegret Kramp-Karrenbauer |
| Saksan työ- ja sosiaaliministeri |
|
Merkelin II hallitus 30.11.2009–17.12.2013
 |
| Edeltäjä | Franz Josef Jung |
| Seuraaja | Andrea Nahles |
| Saksan perhe-, vanhus-, nais,- ja nuorisoministeri |
|
Merkelin I hallitus 22.11.2005–27.10.2009 Merkelin II hallitus 27.10.2009–30.11.2009
 |
| Edeltäjä | Renate Schmidt |
| Seuraaja | Kristina Schröder |
| Kansanedustaja |
|
27.10.2009–31.7.2019
 |
| Ryhmä/puolue | CDU/CSU |
| Vaalipiiri | Ala-Saksi (Stadt Hannover II) |
| Henkilötiedot |
| **Syntynyt** | 8. lokakuuta 1958  Bryssel, Belgia |
| Kansalaisuus | saksalainen |
| Puoliso | Heiko von der Leyen ( 1986) |
| Lapset | 7 |
| Tiedot |
| Puolue | Saksan kristillisdemokraattinen unioni |
|  Nimikirjoitus |
| [ Muokkaa Wikidatassa ]  |
| Infobox OK |

**Ursula Gertrud von der Leyen** (saks. [ˈʊʁzula fɔn dəɐ̯ ˈlaɪən] kuuntele ääntämys**(ohje)**, o.s. **Albrecht**; s. 8. lokakuuta 1958 Bryssel, Belgia) on saksalainen kristillisdemokraattinen poliitikko ja Euroopan komission nykyinen puheenjohtaja.

Heinäkuussa 2019 Eurooppa-neuvosto päätti ehdottaa von der Leyenia komission johtoon ja Euroopan parlamentti valitsi hänet tehtävään 16. heinäkuuta. Parlamentti hyväksyi hänet jatkokaudelle 18. heinäkuuta 2024.

## Opinnot ja työura

Von der Leyen syntyi Brysselissä, missä hänen isänsä Ernst Albrecht työskenteli yhtenä Euroopan komission korkeimmista virkamiehistä. Von der Leyen asui 13-vuotiaaksi asti Brysselissä, jolloin perhe muutti Saksan liittotasavaltaan. Vuosina 1977–1980 hän opiskeli taloustiedettä Göttingenin yliopistossa. Von der Leyen joutui viettämään vuonna 1978 yli vuoden Lontoossa, kun hänen perheensä oli saanut tietää äärivasemmistolaisen Baader–Meinhof-ryhmän suunnittelevan hänen sieppaamistaan voidaakseen kiristää perheen isää. Von der Leyen oli Scotland Yardin suojeluksessa ja käytti peitenimeä *Rose Ladson* ja opiskeli vuoden ajan London School of Economicsissa.

Palatessaan Saksaan vuonna 1979 von der Leyen vaihtoi alaa ja opiskeli lääkäriksi vuosina 1980–1987, minkä jälkeen hän työskenteli Hannoverissa naistenklinikalla. Von der Leyen meni naimisiin vuonna 1986 professori Heiko von der Leyenin kanssa, ja he perustivat perheen. Von der Leyen väitteli lääketieteen tohtoriksi vuonna 1991. Tämän jälkeen hän keskittyi pitkälti koko 1990-luvun kotiäitinä olemiseen perheen seitsemän lapsen kanssa. Tänä aikana perhe myös vietti neljä vuotta Yhdysvalloissa Kalifornian Stanfordissa.

## Poliittinen ura

Ursula von der Leyen CDU-puolueen konferenssissa 2014
Von der Leyen liittyi Saksan kristillisdemokraattisen unionin jäseneksi vuonna 1990. Poliittisen uransa hän aloitti toimimalla Hannoverin alueen paikallispolitiikassa eri tehtävissä vuosina 2001–2004. Von der Leyen tuli valituksi Ala-Saksin osavaltioparlamenttiin vuonna 2003, mistä hänet nostettiin osavaltion sosiaali-, nais-, perhe-, ja terveysasioista vastaavaksi ministeriksi.

Liittokansleriksi noussut Angela Merkel nimitti von der Leyenin vuonna 2005 liittotasavallan perhe-, vanhus-, nais-, ja nuorisoasioista vastaavaksi ministeriksi. Tämän jälkeen von der Leyen valittiin liittopäivien jäseneksi vuoden 2009 vaaleissa, minkä jälkeen hän toimi Merkelin hallituksen työvoima- ja sosiaaliministerinä vuoteen 2013 asti. Perheministerinä von der Leyen pyrki parantamaan perheille suunnattuja tukia, ja hänen ollessaan ministerinä Saksassa ajettiin muun muassa läpi laki päivähoitotakuusta kaikille yli 1-vuotiaille lapsille sekä palkallinen vanhempainvapaa, joka sisälsi vähintään kahden kuukauden isyysvapaan.

Vuonna 2013 von der Leyenistä tuli Saksan historian ensimmäinen naispuolinen puolustusministeri. Häntä ja puolustusministeriötä syytettiin mahdollisista sääntöjen vastaisuuksista ministeriön tekemien konsulttisopimusten McKinsey & Companyn ja Accenturen kanssa.

Ollessaan ehdokkaana Euroopan komission johtoon von der Leyen julkaisi 24-sivuisen ohjelman "Minun agendani Euroopalle". Ohjelmassaan hän kertoi kannattavansa ilmastoneutraalia maanosaa, naiskiintiöitä yritysten hallituksiin, reilua vähimmäispalkkaa kaikille työntekijöille ja rajavalvonnan kohentamista.

## Euroopan komission puheenjohtaja

### Ensimmäinen kausi (2019–2024)

*Pääartikkeli: Von der Leyenin I komissio*
### Toinen kausi (2024→)

*Pääartikkeli: Von der Leyenin II komissio*
Vuoden 2024 europarlamenttivaalien jälkeen Euroopan kansanpuolue, joka sai suurimman ryhmän aseman 188 paikalla, nimitti von der Leyenin kärkiehdokkaakseen toiselle kaudelle komission puheenjohtajaksi. Eurooppa-neuvosto ehdotti hänen ehdokkuuttaan kesäkuussa 2024. Nimitys heijasteli jatkuvuutta ensimmäiseltä kaudelta parlamentin yleisen oikeistolaisen siirtymän keskellä.

Von der Leyenin ehdokkuus riippui liittoumien luomisesta EPP:n ulkopuolelle. Hän sai sitoumukset sosialistien ja demokraattien ryhmältä sekä Uudistuva Eurooppa -ryhmältä. Ryhmien yhteisessä sopimuksessa korostettiin prioriteetteja, kuten kilpailukykyä, turvallisuutta ja demokraattisia arvoja, mutta suljettiin pois oikeistolaiset ryhmät kuten ECR ja ID. Vihreiden/EVA:n taktinen tuki saatiin myönnytysten kautta, kuten vahvistetuilla sitoumuksilla oikeusvaltioperiaatteeseen ja ilmastotoimiin, vaikka ranskalaiset europarlamentaarikot suurelta osin pidättäytyivät äänestämästä protestina.

18. heinäkuuta 2024 von der Leyen valittiin uudelleen suljetussa lippuäänestyksessä Euroopan parlamentissa Strasbourgissa 401 äänellä. Ennen äänestystä hän piti kaksi tuntia kestävän puheen, jossa hän esitteli ohjelmaansa keskittyen puolustusautonomiaan ja Ukrainan tukemiseen. Puhe sai vastakaikua liittoutuneiden ryhmien keskuudessa. Tulos vahvisti EPP:n johtaman akselin vakauden, mutta korosti sisäisiä jännitteitä, kun jotkut oikeistolaiset EPP:n jäsenet kritisoivat vasemmistolaisia ​​liittoutumia ja oikeistolaiset ryhmittymät paheksuivat sen ulkopuolelle jättämistä vaalivoitosta huolimatta. Hänen uudelleenvalintansa varmisti komission jatkuvuuden, ja hänen toinen kautensa alkoi virallisesti 1. joulukuuta 2024 uuden komission muodostamisen ja yksittäisten komissaarien hyväksyntöjen jälkeen.

## Kritiikki

Von der Leyeniä on kuvailtu ihmerouvaksi, joka on liian hyvää ollakseen totta. Saksalainen poliitikko Martin Schulz on kuvaillut häntä Saksan hallituksen heikoimmaksi ministeriksi, kun von der Leyen nousi ministeripaikalta Euroopan unionin johtotehtävään.

## Yksityiselämä

Von der Leyen meni naimisiin lääkäri Heiko von der Leyenin kanssa vuonna 1986. Parilla on seitsemän lasta, jotka ovat syntyneet vuosina 1987–1999. Von der Leyen asuu Ala-Saksin Burgdorfissa sijaitsevalla maatilalla lähellä Hannoveria.

Von der Leyen on luterilainen.

Saksan lisäksi von der Leyen puhuu englantia ja ranskaa.

Von der Leyen kuuluu Maailman talousfoorumin (WEF) hallitukseen.

## Kunnianosoituksia

* Liettuan ansioritarikunta (Liettua, 2017)
* Malin kansallinen ritarikunta (Mali, 2016)
* Ruhtinas Jaroslav Viisaan ritarikunta (Ukraina, 2022)

Forbes nimesi von der Leyenin maailman 4. vaikutusvaltaisemmaksi naiseksi vuonna 2020. Samana vuonna hänelle myönnettiin Global Citizen Prize -palkinto.

BBC valitsi von der Leyenin vuonna 2022 sadan vaikutusvaltaisen ja innostavan naisen listalle 100 Women. Häntä ehdotti listalle vuonna 2020 saman kunnian saanut Sanna Marin.

## Galleria

* Von der Leyenin sukuvaakuna.
* CDU:n vaalimainos vuodelta 2005, jossa von der Leyen esiintyy.
* Von der Leyenia vastustava mielenosoitus Saksassa vuonna 2009.
* Von der Leyen ja Venäjän presidentti Vladimir Putin Libyassa vuonna 2020.
* Yhdysvaltain ulkoministeri Antony Blinken ja von der Leyen Brysselissä vuonna 2021.
* Suomen pääministeri Sanna Marin ja von der Leyen Helsingissä vuonna 2022.
* Von der Leyen ja Turkin presidentti Recep Tayyip Erdoğan Vilnassa vuonna 2023.
* Von der Leyen ja Ukrainan presidentti Volodymyr Zelenskyi Kiovassa vuonna 2024.
* Von der Leyen ja Yhdysvaltain presidentti Donald Trump sopimassa transatlanttisista kauppasuhteista vuonna 2025.

## Lähteet

## Aiheesta muualla

* Kuvia tai muita tiedostoja aiheesta Ursula von der Leyen Wikimedia Commonsissa

|  |  |  |  |
| --- | --- | --- | --- |
|  | Edeltäjä: **Jean-Claude Juncker** | **Euroopan unionin komission puheenjohtaja** 1. joulukuuta 2019 – | Seuraaja: **(nykyinen)** |